Langiai
Langiai – Rytų Afrikos tauta, priklausanti nilotams, luo tautų grupei. Gyvena vidurio Ugandoje, Kiogos apyežerėje. Populiacija – 0,978 mln. žmonių (2002 m. – 1,5 mln.). Kalba langių kalba, priklausančia Nilo-Sacharos kalboms. Dauguma išpažįsta prigimtinę tikybą, kiti – krikščionys (katalikai, anglikonai). Tauta susidarė XV–XIX a. Verčiasi dirvine žemdirbyste (sorgai, sezamas, pupos, žemės riešutai, pirštūnės, nuo XX a. – medvilnė), gyvulininkyste (trumparagiai zebu), medžiokle. Išvystę odų išdirbimo amatą. Langių gyvenvietės kompaktiškos, pusapvalio plano, sudarytos iš 10–150 būstų, statytų iš plaušplyčių. Tradicinis rūbas susideda iš odinių prikyščių ir juostų. Vartoja daugiausia augalinį maistą. Tradicinės visuomeninės sanklodos pagrindą sudaro patrilinijinės giminės. Langiai turi turtingą tautosaką, išlikęs protėvių kultas. Dabartiniai langiai Langių būstas Tradicinis būgnas Langių žemės Ugandoje